Alkuperäinen testamentti tulee säilyttää turvallisessa paikassa, josta se kuolemasi jälkeen löydetään. Paras säilytyspaikka testamentille on usein oman pankin asiakirjasäilytys tai tallelokero. Jos sinulla ei ole tallelokeroa eikä asiakirjasäilytystä, säilytä testamentti muutoin turvallisessa ja miellään murrolta ja tulipalolta suojatussa paikassa, josta testamentti myöhemmin löydetään.Jos muutat testamenttiasi, usein järkevintä on tehdä testamentti kokonaan uusiksi, koska kaikki testamenttimääräykset tulee antaa noudattaen laissa säädettyjä ankaria muotovaatimuksia. Uusi testamentti tulee tehdä aikaisemmat testamenttimääräykset peruuttaen, ja lisäksi vanha testamenttiasiakirja tulee hävittää esimerkiksi repimällä tai polttamalla. Jos peruutat testamenttisi tahtomatta tehdä uutta testamenttia, paras tapa peruuttaa testamentti on hävittää kaikki alkuperäiset testamenttiasiakirjat joko repimällä tai polttamalla ne.